**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog II. Izmjene i dopune Plana upravljanja pomorskim dobrom na području Općine Podstrana za razdoblje 2024.-2028.

**PRAVNI TEMELJ:** Zakon o pomorskom dobru i morskim lukama, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje Prijedloga II. Izmjene i dopune Plana upravljanja pomorskim dobrom na području Općine Podstrana za razdoblje 2024.-2028.**

Člankom 39 stavak 1. Zakona o pomorskom dobru i morskim lukama (“Narodne novine” broj 83/23) propisano je da Plan upravljanja pomorskim dobrom koje donosi predstavničko tijelo jedinice lokalne samouprave između ostalog sadrži i planiranu gradnju na pomorskom dobru.

U članku 7. Plana upravljanja pomorskim dobrom na području Općine Podstrana za razdoblje 2024.-2028. godine koji je donesen na 24. sjednici Općinskog vijeća dana 18. siječnja 2024. godine (“Službeni glasnik Općine Podstrana” 03/2024) propisane su aktivnosti održavanja, dohranjivanja i gradnje na pomorskom dobru za razdoblje 2024 – 2028. godine.

Ovim II. Izmjenama i dopunama Plana upravljanja pomorskim dobrom na području Općine Podstrana za razdoblje 2024.-2028. godine, predlaže se izmjena aktivnosti pod rednim brojem 9. koja glasi “*sanacija i uređenje dužobalne šetnice*” na način da ista sada nosi naziv izgradnja, rekonstrukcija i sanacija dužobalne pješačke i biciklističke staze s točno navedenim čst.zem. na kojima će se predmetni zahvat izvoditi. Navedeno se predlaže kako bi se prilikom izvođenja predmetnih radova ishodile potrebne suglasnosti odnosno akti.

Nacrt prijedloga II. Izmjena i dopuna Plana upravljanja pomorskim dobrom na području Općine Podstrana za razdoblje 2024.-2028 objavljen je na www.podstrana.hr radi provedbe savjetovanja sa javnošću u trajanju od 31 dana, odnosno od dana 24. svibnja 2024. do 24. lipnja 2024. godine. Zainteresirana javnost svoje primjedbe i prijedloge mogla je dostaviti zaključno sa 24. lipnja 2024. godine.

U razdoblju savjetovanja s javnošću nije zaprimljena nijedna primjedba niti prijedlog, te je sukladno obvezi iz članka 11. Zakona o pravu na pristup informacijama („Narodne novine“ broj 25/13, 85/15), o provedenom savjetovanju sa javnošću sastavljeno Izvješće koje je objavljeno na mrežnoj stranici Općine Podstrana dana 25. lipnja 2024. godine.

Člankom 11. stavak 4. Zakona o pravu na pristup informacijama propisano je da se Izvješće o provedenom savjetovanju obvezno dostavlja tijelu koje donosi opći akt, slijedom čega se isti općinskom vijeću prilaže u prijedlog Odluke.

Slijedom navedenog predlaže se donijeti sljedeći akt:

Na temelju članka 39. Zakona o pomorskom dobru i morskim lukama (“Narodne novine” broj 83/23) i članka 46. Statuta Općine Podstrana (Službeni glasnik Općine Podstrana, broj 07/21,21/21,04/23), Općinsko vijeće Općine Podstrana na 30. sjednici održanoj dana 04. srpnja 2024. godine donosi

**II. IZMJENE I DOPUNE**

**PLANA UPRAVLJANJA POMORSKIM DOBROM**

**NA PODRUČJU OPĆINE PODSTRANA**

**ZA RAZDOBLJE 2024. – 2028.**

**Članak 1.**

U Planu upravljanja pomorskim dobrom na području Općine Podstrana za razdoblje 2024.-2028. (Službeni glasnik Općine Podstrana broj 03/24, 12/24) u Glavi IV. PLAN ODRŽAVANJA, DOHRANJIVANJA PLAŽA I GRADNJE NA POMORSKOM DOBRU u tabelarnom dijelu članka 7. naziva “*Aktivnosti održavanja, dohranjivanja i gradnje na pomorskom dobru za razdoblje 2024-2028. godine”* mijenja se aktivnost pod rednim brojem 9. na način da sada glasi:

|  |  |  |
| --- | --- | --- |
| 9. | Izgradnja, rekonstrukcija i sanacija dužobalne pješačke i biciklističke staze na kat.čst.zem. 6286, 6284/2, 5179/9, 5179/10, 5179/8, 6284/2, 6284/3, 5179/14, 5179/13, 6284/1, 6280, 5179/7, 5179/6, 5146/4, 5179/5, 6282, 6283, 6281, 5179/4, 5179/3, 5179/2, 6306, 6279, 5179/1, 6278/1, 5179/11, 6278/2, 5179/12, 5180/2, 5180/1, 6277, 3331/2, 5181/6, 5181/5, 5181/2, 6276, 5181/1, 2443/1, 2443/3, 5183/11, 5183/1, 5183/8, 5183/7, 5183/5, 6298/8, 6298/7, 6298/5, 6298/6, 6299, 5183/6, 6298/1, 5183/9, 5183/12, 5183/2, k.o. Donja Podstrana | 1.415.000,00 |

 **Članak 2.**

Svi ostali dijelovi Plana upravljanja pomorskim dobrom na području Općine Podstrana za razdoblje od 2024.-2028. godine ostaju nepromijenjeni.

**Članak 3.**

Ove II. Izmjene i dopune Plana upravljanja pomorskim dobrom na području Općine Podstrana za razdoblje 2024. -2028. godine stupaju na snagu osmog dana od dana objave u Službenom glasniku Općine Podstrana.

KLASA: 024-02/24-01/09 Predsjednik

URBROJ: 2181-39-01-24-02 Općinskog vijeća

Podstrana, 04. srpnja 2024. godine Zdravko Galić